Kemalangan Tu-154 Tentera Udara Poland 2010

Kemalangan Tu-154 Tentera Udara Poland 2010 berlaku pada 10 April 2010, apabila sebuah pesawat Tupolev Tu-154M Tentera Udara Poland terhempas berhampiran Smolensk, Rusia, menyebabkan kesemua 96 penumpang dan kakitangannya terkorban, termasuk Presiden Poland Lech Kaczyński dan isterinya Maria Kaczyńska; Ketua Pegawai Turus Tentera Poland, Franciszek Gągor, dan para pegawai tentera yang lain; Presiden Bank Negara Poland, Sławomir Skrzypek; Timbalan Menteri Luar Negeri; para pegawai kerajaan, naib-naib speaker dan ahli-ahli parlimen; dan para paderi kanan. Mereka semua dalam perjalanan dari Warsaw untuk menghadiri upacara peringatan ulang tahun ke-70 peristiwa pembunuhan beramai-ramai Katyn, yang diadakan kira-kira 19 kilometer (12 batu) di barat Smolensk.

Punca hempasan masih disiasat. Mengikut laporan awaa, juruterbang cuba mendarat di Lapangan Terbang Utara Smolensk, sebuah bekas pangkalan udara tentera, dalam keadaan kabus tebal, tanpa menghiraukan pesanan kawalan darat agar beralih ke lapangan terbang yang lebih selamat di Minsk atau Moscow.

Pada tuju akhirnya, pesawat berkenaan terlalu rendah dan terlanggar pokok-pokok dalam kabus, berputar di udara dan terhempas ke tanah sehingga hancur berkecai, dan akhirnya berhenti kira-kira  dari padang terbang.

Menteri Pertahanan letak jawatan 
Pada 30 Julai 2011, Menteri Pertahanan Poland, Bogdan Klich meletak jawatan selepas dikecam hebat berhubung kematian Presiden Poland, Lech Kaczynski.Laporan mendakwa krew kapal terbang yang membawa Kaczynski tidak terlatih dan tidak mempunyai sebarang persediaan untuk menghadapi sebarang kemungkinan.Beberapa kesilapan dilakukan ketika menghampiri Lapangan Terbang Smolensk, Rusia dalam keadaan berkabus pada bulan April 2010.

Rujukan 

2010 di Poland
2010 di Rusia
Tu 154 Tentera Udara Poland